**LĪGUMS**

**“Virtuves konteinera ēdiena gatavošanas tehnoloģisko iekārtu aprīkojuma komplekts”**

Rīgā, 2018.gada \_\_\_. \_\_\_\_\_\_\_\_\_\_

1. daļa

|  |
| --- |
| **Pircējs** |
| **Nosaukums: Latvijas Republikas Nacionālo bruņoto spēku (NBS) Nodrošinājuma pavēlniecība** **(NP)**  Reģ. Nr.: \_\_\_\_\_\_\_\_\_\_\_\_\_  Juridiskā adrese: \_\_\_\_\_\_\_\_\_\_\_\_\_  Tālrunis: \_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_  Pircējs: \_\_\_\_\_\_\_\_\_\_\_\_\_  Pircēja pārstāvis: \_\_\_\_\_\_\_\_\_\_\_\_\_ |
| **Pārdevējs** |
| **Nosaukums: Sabiedrība ar ierobežotu atbildību (SIA) „METOS”**  Reģ. Nr.: \_\_\_\_\_\_\_\_\_\_\_\_\_  Juridiskā adrese: \_\_\_\_\_\_\_\_\_\_\_\_\_  Tālrunis: \_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_  Konts: \_\_\_\_\_\_\_\_\_\_\_\_\_  Pārdevējs: \_\_\_\_\_\_\_\_\_\_\_\_\_  Pārdevēja pārstāvis: \_\_\_\_\_\_\_\_\_\_\_\_\_ |

|  |  |
| --- | --- |
| **Līguma priekšmets** | |
| **“Virtuves konteinera ēdiena gatavošanas tehnoloģisko iekārtu aprīkojuma komplekts”** –1 (viens) komplekts.  Turpmāk tekstā – Prece.  Preces apraksts norādīts Līguma 3.daļas Pielikumā Nr.1. | |
| **Līguma kopējā summa (EUR)** | |
| Līguma kopējā summaEUR **18 404.10** (**astoņpadsmit tūkstoši četri simti četri** *euro*, **10** *euro* centi), tai skaitā PVN EUR **3 194.10** (**trīs tūkstoši viens simts deviņdesmit četri** *euro*, **10** *euro* centi). | Preces izmaksas norādītas Līguma 3.daļas Pielikumā Nr.1. |
| **Apmaksas nosacījumi** | |
| Pircējs samaksā par piegādāto, Līguma noteikumiem atbilstošo un kvalitatīvo Preci 20 (divdesmit) darba dienu laikā pēc pavadzīmes abpusējas parakstīšanas dienas. | |
| **Piegādes vieta** | |
| NBS NP Apgādes un Pakalpojumu centrs (APC): \_\_\_\_\_\_\_\_\_\_\_\_\_. Kontaktpersona – \_\_\_\_\_\_\_\_\_\_\_\_\_ | |
| **Piegādes nosacījumi** | |
| Preces piegādi un izkraušanu pilna apjomā Preces piegādes vietā veic Pārdevējs \_\_\_\_\_\_\_\_\_\_\_\_\_ darba dienu laikā no Līguma noslēgšanas dienas. | |
| **Preces garantijas prasības** | |
| Garantijas laiks piegādātajai Precei stājās spēkā ar pavadzīmes abpusēju parakstīšanas brīdi un ir noteikts šī Līguma 3.daļas Pielikumā Nr.1 vai saskaņā ar Preces ražotāja noteikumiem.  Nekvalitatīvas preces apmaiņas vai trūkumu novēršanas termiņš \_\_\_\_\_\_\_\_\_\_\_\_\_ darba dienu laikā no akta par trūkuma konstatēšanu sastādīšanas dienas. | |
| **Līguma pamatojums** | |
| Iepirkuma **“Virtuves inventārs”** ID Nr. AM NBS NP 2018/001 komisijas 2018.gada 11. aprīļa lēmums (protokols Nr. AM NBS NP 2018/001- 04). | |

1. daļas beigas

Līgums ir sastādīts 2 (divos) eksemplāros, katrs uz 10 (desmit) lapām.

2. daļa

1. **TERMINI**
2. **Līgums** – tekstā saprotams tikai šis Līgums ar tā pielikumiem, turpmākajiem papildinājumiem un/vai grozījumiem.
3. **Pārdevēja pārstāvis –** Pārdevēja pilnvarota persona, kura darbojas saņemto pilnvaru robežās.
4. **Pircēja pārstāvis –** Amatpersona, kura tiek nozīmēta saskaņā ar Pircēja iekšējiem normatīvajiem dokumentiem, kura bez speciāla pilnvarojuma ir tiesīga pārstāvēt Pircēju noslēgtā līguma izpildē, bet bez tiesībām grozīt vai papildināt noslēgto Līgumu.
5. **Puses –** Pircējs un Pārdevējs, kuri darbojas Līguma ietvaros, abi kopā saukti Puses un katrs atsevišķi Puse.
6. **PRECES PIEGĀDES KĀRTĪBA UN RISKA PĀREJA**
7. Pārdevējs nes visu atbildību par Preces nejaušu bojāeju vai bojājumiem līdz Preču pavadzīmes abpusējam parakstīšanas brīdim.
8. Pārdevējs iepriekš saskaņo (pa e-pastu, faksu vai telefoniski) ar Pircēja pārstāvi konkrētu piegādes laiku.
9. Pārdevējs piegādā Preci ražotāja iepakojumā un iepazīstina Pircēju ar patiesu un pilnīgu informāciju par Preces kvalitāti un drošumu, līdz ar Preci nodod Pircējam Preces lietošanas un glabāšanas noteikumus latviešu valodā.
10. Preci nodod un pieņem Preču piegādes vietā Pušu pārstāvjiem parakstot pavadzīmi. Prece uzskatāma par piegādātu ar pavadzīmes abpusēju parakstīšanas brīdi.
11. Pircējs ir tiesīgs pieteikt prasījumu Pārdevējam par Preces neatbilstību Līguma noteikumiem, tai skaitā Pielikumam Nr.1, divu gadu laikā no Preces iegādes dienas. Par Preces iegādes dienu tiek uzskatīta diena, kad Pārdevējs nodevis un Pircējs pieņēmis Preci, abpusēji parakstot Preces pavadzīmi.
12. Pēc pavadzīmes abpusējas parakstīšanas brīža, jautājumi par Preces kvalitāti tiek risināti saskaņā ar garantijas noteikumiem.
13. **KVALITATĪVA PRECE**

Kvalitatīva un Līguma prasībām atbilstoša Prece šī Līguma izpratnē ir Prece, kas atbilst Līguma noteikumiem, tai skaitā preces aprakstam (Līguma pielikums Nr.1), Pircēja Pieprasījumam, spēkā esošajos normatīvajos aktos noteiktajām prasībām attiecībā uz preces kvalitāti.

1. **NORĒĶINU KĀRTĪBA**
2. Preces cenā iekļautas visas Preces piegādes izmaksas, kā arī visi valsts un pašvaldības noteiktie nodokļi, nodevas un citas izmaksas, kuras saistītas ar Preci un tās piegādi.
3. Pircējs samaksā par piegādāto, kvalitatīvo Preci, pamatojoties uz Pārdevēja izrakstītu pavadzīmi.
4. Pircējs apmaksu veic Līguma 1.daļā minētajā termiņā.
5. Par samaksas dienu tiek uzskatīta diena, kad Pircējs veicis pārskaitījumu Pārdevēja norādītajā norēķinu kontā.
6. Ja piegādāta nekvalitatīva vai Līguma noteikumiem neatbilstoša Prece, par ko sastādīts akts, norēķināšanās notiek pēc konstatēto trūkumu novēršanas.
7. Katra no Pusēm sedz savus izdevumus par komisijas un banku pakalpojumiem, kas saistīti ar naudas pārskaitījumiem.
8. Mainoties PVN likmei, tad Pārdevējs piemēro PVN likmi atbilstoši normatīvajos aktos noteiktajam apmēram.
9. **GARANTIJAS SAISTĪBAS**
10. Ja garantijas termiņa laikā, Pircējs konstatē, ka Prece nesaglabā pienācīgu kvalitāti, drošumu un lietošanas īpašības, tad Pircējs paziņo par to Pārdevējam, uzaicinot Pārdevēju sastādīt aktu par konstatētajiem trūkumiem. Pārdevēja pārstāvim pēc paziņojuma saņemšanas 2 (divu) darba dienu laikā jāierodas Pircēja norādītajā Preces atrašanās vietā. Pārdevēja pārstāvja neierašanās gadījumā Pircējam ir tiesības sastādīt aktu bez Pārdevēja piedalīšanās, pieaicinot neieinteresētu personu. Pārdevējs uz sava rēķina novērš garantijas laikā konstatētos defektus vai apmaina Preci pret jaunu Līguma 1.daļā minētajā termiņā
11. Pārdevējam nav pienākums apmainīt nekvalitatīvo Preci, ja tā zaudējusi kvalitāti tāpēc, ka Pircējs nav ievērojis lietošanas noteikumus.
12. **LĪGUMSODI**
    1. Ja Pārdevējs nepiegādā, neapmaina vai nenovērš trūkumus Precei Līgumā noteiktā termiņā, Pircējam ir tiesības piemērot līgumsodu 0,5% (piecas desmitdaļas procenta) apmērā no Līguma kopējās summas par katru nokavēto dienu. Šādos gadījumos līgumsodu Pārdevējam var piemērot pavisam kopā ne vairāk kā 10% (desmit procentus) no Līguma kopējās summas. Līgumsoda samaksa neatbrīvo no saistību izpildes.
    2. Ja Pārdevējs atsakās no Līguma izpildes, Pircējam ir tiesības piemērot Pārdevējam līgumsodu 10% (desmit procentu) apmērā no Līguma kopējās summas. Par atteikšanos no Līguma izpildes šī punkta izpratnē tiek uzskatīta atteikšanās no Preces vai atsevišķas Preces pozīcijas piegādes, kā arī Preces garantijas laikā atteikšanās novērst konstatētos defektus vai apmainīt Preci pret jaunu.
    3. Pārdevējam ir tiesības ieskaita kārtībā samazināt Pircējam samaksājamo naudas summu par piegādāto Preci tādā apmērā, kāda ir Līguma 6.1. un 6.2.punktā noteiktajā kārtībā aprēķinātā līgumsoda summa un Līguma izpildes gaitā Pircējam radīto zaudējumu summa.
    4. Ja Pārdevējs nesamaksā par Līguma prasībām atbilstošo piegādāto Preci Līguma noteiktajā termiņā, Pārdevējam ir tiesības piemērot līgumsodu 0,5% (piecas desmitdaļas procenta) apmērā no termiņā nesamaksātās summas par katru nokavēto dienu, bet ne vairāk kā 10% (desmit procenti) no Līguma kopējās summas. Līgumsoda samaksa neatbrīvo no saistību izpildes.
    5. Līgumsoda samaksa, kad tā ir paredzēta, tiek veikta, pamatojoties uz Puses, kura pieprasa līgumsoda samaksu, izrakstītu rēķinu, 15 (piecpadsmit) kalendāro dienu laikā no līgumsoda rēķina izsūtīšanas (pasta zīmogs) dienas.
13. **NEPĀRVARAMA VARA**
14. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām.
15. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes, valdības lēmumi, rīkojumi un citi no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst.
16. Pusei, kura atsaucas uz nepārvaramas varas apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
17. Ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru Pusi 5 (piecas) darba dienas iepriekš.
18. **STRĪDU IZSKATĪŠANA UN LĪGUMA IZBEIGŠANA**
19. Ja viena Puse pārkāpusi kādu no Līguma noteikumiem, otrai Pusei ir tiesības pieteikt rakstveidā pretenziju, kurā norādīts pārkāpuma raksturs un Līguma punkts (apakšpunkts), kuru Puse uzskata par pārkāptu.
20. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
21. Puses var atcelt Līgumu pirms Līguma darbības termiņa beigām Pusēm savstarpēji rakstveidā vienojoties.
22. Pircējam ir tiesības vienpusēji atkāpties no Līguma:
    * 1. ja Pārdevējs nepiegādā Preci 30 (trīsdesmit) dienu laikā pēc Līgumā noteiktā piegādes termiņa;
      2. Ja Pārdevējs atsakās no Līguma izpildes, t. i., Preces vai atsevišķas Preces pozīcijas piegādes, vai arī Preces garantijas laikā atsakās novērst konstatētos defektus vai apmainīt Preci pret jaunu;
      3. ja aprēķinātais Līgumsods sasniedzis Līguma 6.1. punktā noteikto maksimālo apmēru.
      4. ja Pircējam tiek samazināti valsts budžeta līdzekļi preču vai pakalpojumu iegādei. Pircējs samaksā par faktiski piegādāto un Līgumā noteiktajā kārtībā pieņemto kvalitatīvo un Līguma noteikumiem atbilstošo Preci.
23. Līguma 8.4.punkta apakšpunktos noteiktajos gadījumos Līgums uzskatāms par izbeigtu septītajā dienā pēc Pircēja paziņojuma par atkāpšanos (ierakstīta vēstule) izsūtīšanas dienas (pasta zīmogs).
24. Izbeidzot Līgumu saskaņā ar kādu no 8.4.punkta apakšpunktiem, Pārdevējs maksā Līgumā noteikto līgumsodu, ja tāds ir aprēķināts un atlīdzina zaudējumus, ja tādi ir aprēķināti. Šajā punktā minētos maksājumus Pārdevējs veic ne vēlāk kā 15 (piecpadsmit) kalendāro dienu laikā no līguma izbeigšanas dienas. Pārdevējam nav tiesību prasīt zaudējumu atlīdzību.
25. Pārdevējam ir tiesības vienpusēji lauzt Līgumu, ja:
    * 1. Pircējs Līgumā noteikto samaksas termiņu kavē vairāk kā 30 (trīsdesmit) kalendārās dienas;
      2. 6.4.punktā norādītais līgumsods sasniedzis maksimālo apmēru, t.i., 10% (desmit procentus) no termiņā nesamaksātās summas.

**9. CITI NOTEIKUMI**

1. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.
2. Līgums stājas spēkā no tā abpusējas parakstīšanas dienas. Līguma spēkā stāšanās datums ir norādīts šī Līguma pirmās lapas augšējā labajā stūrī, un ir spēkā līdz saistību izpildei, ievērojot Publisko iepirkumu likuma noteikumus.
3. Visi Līguma grozījumi vai papildinājumi tiek izdarīti rakstiski, Pusēm tos parakstot, un tie ir spēkā no to parakstīšanas brīža un ir līguma neatņemamas sastāvdaļas
4. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus jāaizstāj ar citiem Līguma mērķiem un saturam atbilstošiem noteikumiem.
5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējam
6. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, telefona, faksa numuri, elektroniskā pasta adreses, adreses u.c., tad tā rakstiski 5 (piecu) darba dienu laikā paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
7. Paziņojumi par atkāpšanos no Līguma vai cita veida korespondence, kas attiecas uz Līgumu (izņemot Līgumā atrunātos faksa sūtījumus), ir jānosūta ierakstītā sūtījumā uz Līgumā norādītajām Pušu adresēm vai jānodod tieši adresātam. Uzskatāms, ka pastā nodotie sūtījumi tiek saņemti 7. (septītajā) dienā pēc to nodošanas pastā.
8. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
9. Līgums sastādīts latviešu valodā 2 (divos) identiskos eksemplāros ar vienādu juridisku spēku, no kuriem viens eksemplārs glabājas pie Pircēja un otrs pie Pārdevēja.

2. daļas beigas

Pircējs Pārdevējs

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*z. v. z. v.*

3. daļa Pielikumi

Pielikums Nr.1

2018.gada \_\_. \_\_\_\_\_\_\_\_\_

Līgumam Nr.:\_\_\_\_\_\_\_\_\_\_\_\_\_\_\_\_

**PRECES APRAKSTS / TEHNISKAIS PIEDĀVĀJUMS**